經數:一九三七

經名:四明尊者敎行錄卷第七

頁數:九三一

上	欄

後之傳者. 亦復不絶焉. 雖定慧雙弘. 未可□

肩九祖. 然截瓊枝析□檀. 則皆行天台之道

者也. 今寶雲通公實繼[&FFFF]#溪之後. 復得法智

慈雲. 分化於江浙. 此道遂再振矣. 師解行

高深洪通甚力. 準石塔記. 師所著述□逸而

不傳. 然考諸四明章記. 則嘗秉筆觀經疏記

生明玄贊釋. 若餘之法義則法智悉面承. 載

之於記□. 其贊釋一部尙存. 但不廣傳耳. 惜

哉. 師所建院宇已二百二十二年. 兵塵之後.

古跡掃地而盡. 嘗訊諸耆宿. 知師有藏衣塔

一所存景淸興法院. 遂訪之. 果奉安懺殿尊

像前. 雕布奇巧飾以渾金. 內空外方高五尺

許. 此寶寶雲舊物. 不知何緣留墜彼刹. 萬

一合自珠還. 豈不爲山家傳持之標幟乎

寶雲通公法師眞贊

吳越國王錢  □

不離三界. 生我大師. 白女異相. 滿月奇姿. 戒

珠普○. 慧海無涯. 人天福聚. 瞻之仰之

寶雲法師□四明天竺所稟. 則中興敎觀

之鼻祖也. 而古無塑像. 不亦殆於忘本乎.

智謙旣立坐像. 復圖是本. 倂錢王贊摹刻

諸石. □瞻拜者可以想見當時之形容云.

紹興庚辰孟冬. 第六代住持法孫圓澄大

師智謙謹題

詩寄贈  四明寶雲通法師

吳越國王錢   □

海角復天涯. 形分道不[&FFFF]#. 燈靑讀□覺. 香煖

頂袈裟戒比珠無類. 心猶鏡斷瑕. 平生賴慈

眼. 南望一咨嗟

中	欄

其一

相望幾千里. 曠然違道情. 自玆成乍別. 疑是

隔色生. 得旨探玄寂. 無心競利名. 苑齋正秋

夜. 誰伴誦經聲

其二

宗曉嘗閱草菴敎苑遺事. 得所謂平生賴慈

眼南望一咨嗟之句. 蓋昔吳越國忠懿王寄

贈寶雲通法師所作也. 惜乎不睹其全. 每以

爲恨. 一日訪舊得之. 喜不自勝. [&FFFF]#玉隋珠曾

未足喩. 抑有以見古人不以勢位爲間. 而道

眼相照於天人之際. 有如此者. 是必靈山同

佛付囑故. 一以忠烈輔世. 一以願力洪法. 雖

世出世殊. 而澤及後昆. 至於無窮. 其揆一

也. (宗曉)以晩生幸霑慈蔭. 祖宗盛事其可弗

傳. 敬以所贈二章登諸琬琰. 用補玆山故事

云. 嘉泰[&FFFF]#戌歲中秋. 石芝比丘(宗曉)謹識

明州寶雲四祖師贊

會稽郡王文惠公史  浩

天台智者禪師

□□□易. □兆太極. 一陰一陽. 已墮形跡. 瞿

曇說法. 身心泯寂. 三止三觀. 忽漏消息. 箇

中至妙. 杳冥昏默. 何假言詮. 焉庸訓釋. □

歟智者. 生稟岐○. 八彩重瞳. 人固莫識. 南嶽

一見. 頓明宿昔. 悟旋陀羅. 旣非他得. 云胡止

觀. 粉紛藉藉. 蓋以慈緣. 憫世迷惑. 作是筌

[&FFFF]#. 如援嫂溺. 豈期後學. 紙上尋覓. 文字猥

繁. 道益薄蝕. 精義入神. 蟬□筆墨. 不離當

處. 靈山一席. 師之本願. 於是乎塞. 祠宇□

然. 遺容殊特. 凡百君子. 過之必式

下	欄

寶雲通公法師

止觀宗旨. [&FFFF]#盛于隋. 末法不競. 將遂□微. 通

師□起. 三韓之湄. 風帆萬里. 捨筏從師. 得道

已竟. 言歸有期. 四明檀越. 顧氏承徽. 捐宅爲

寺. 盡禮邀祈. 名曰寶雲. 金刹巍巍. 師旣戾

止. 學徒影隨. 戶外□滿. 聲走天涯. 台山墜

緖. 接統興衰. 有二神足. 眞師子兒. 慈雲法

智. 迭和塤□. 人皆謂師. 蟠英孕奇. 植根堅

固. 獨幹[&FFFF]#枝. 花開五葉. 異轍同歸. 抵今禪

敎. 遂得□馳. 續佛壽命. 師其以之

四明法智尊者

靈山之會. 龍象雲蒸. 羊鹿牛車. 同歸一乘. 雨

勝法雨. 普潤有情. 逮及後世. 止觀爰興. 慈鋒

慧劍. □墮疑城. 誰其嗣之. □有四明. 講席雄

峙. 淵默雷聲. 天台正統. 於焉繼承. 章聖在

御. 使馹馳星. 問佛大旨. 得其精英. 宸恩載

錫. 法智鴻名. 是爲釋子萬古光榮

天竺慈雲法師

英英式師. 文中之虎. 口角珠璣. 筆端繡組. 王

候欽承. 聖君眷與. 慈雲錫號. 天竺是處. 法智

爲兄. 通公爲父. 濟濟一門. 龍□鳳□. 積功累

行. 知幾寒暑. 四衆仰止. 如子依母. 梵音洋

洋. 周浹□宇. 凡曰禮文. 悉由纂□. 普賢願

力. 金手摩撫. 盡未來際. 作懺悔主

寶雲古道場宗瑩以固陋承乏. 大傅大丞

相魏國公適幸臨之. 首訪祖師遺趾. 一龕

風雨. 智者寶雲二大士像頹然其中. 以指

寶雲. 顧謂宗瑩曰. 法智慈雲二尊者得非

此老親出乎. 至今邦人目爲通師翁道場.

經數:一九三七

經名:四明尊者敎行錄卷第七

頁數:九三二

上	欄

蓋爲二弟子設也. 可闢一堂塑繪四祖師

像作新斯刹. (宗瑩)[&FFFF]#然有愧王臣護法之

意. 遂卽東□作振祖堂. 堂成像設亦具. 衆

請魏公作贊. 公不墮知見. 不涉思惟. 四

贊立成. 大以發明吾祖骨體. 亦足以開四

方觀聽之益. (宗瑩)旣揭之扁榜. 復□諸堅

石. 補寶雲旣闕之典. 爲吾宗無盡之傳. 淳

熙十四年四月旦. 寶雲敎院住持傳天台

敎觀(宗瑩)謹識

寶雲通公敎主眞贊

住阿育王山野堂  普崇稽首

豁大千戶□. 識虛空面目. 不容正祝. 聊以旁

□. 一時花現於優曇. 萬里香飄於瞻蔔. 以

截流辯. 卷學海之鯨濤. 以徹法眼. 轉義天之

雙□. 見法界性. 入螺溪門. 是知. 遇白牛而

難駕. 注黃金而易昏. 闢三觀之□楗. 操凡

聖之宏略. 通玄峰頂何巍巍. 淮海淸風振寥

廓

寶雲始祖通公法師眞贊

住南湖竹菴比丘  可觀稽首

呼一切人. 皆是鄕人. 冷雲掃電. 枯木生春. 決

定願力. 再來歸命. 天台後身

寶雲開山通法師忌疏	草菴道因

右伏以. 道無今古. 學有宗承. 一滴分流. 千車

共轍. 功○莫大. 中興知自於根源. 授受非常.

正敎弘傳於師弟. 先推嫡嗣法智慈雲而間

生. 欽仰師翁道德形儀而如在. 恭惟. 傳持

敎觀寶雲大尊者. 台崖的派. 鷲嶺耿光. 分爲

不盡之明燈. 散作無方之法雨. 垂形海國. 化

中	欄

跡神洲. 眞實隱妙德之身. 夢幻應苾芻之像.

流芳甬水. 一家之至敎重輝大備□江. 二子

之敷宣烈焰白女異相. 檀那已播於伽陀. 烏

石殊方□睹競分於室利. 某等□逢勝化. 獲

睹肖容. 但有翹勤. 徒增□結. 今則孟冬屆

候. 諱日斯臨. 傾誠聊備於□□匪薄. 少伸於

追遠. 伏乞. 我祖享我差無差之供. 示我來

不來之儀. 憑玆微妙之緣. 感以中和之氣. 則

使民康物阜時和歲□. 醍□上味而處處灌

神. 白牛太車則人人脂軸. 一家令轍四海同

遵. 情與非情咸歸□藏. 但某無任拜手歸依

之至. 謹疏

南湖師祖寶雲尊者齋忌疏	鏡上義○

右伏以. 法源自遠. 注刹海以周流. 慧日方

中. 映寶雲而下飾. 群機煥發. 此道光嚴式臨

示滅之辰. 敢怠如生之敬. 恭惟. 中興敬觀寶

雲尊者大法師. 應身日本. 命世山家. 視一

切人. 皆若同鄕. 大方無外. 出兩高第. 咸於

實地. 游?有餘. 疏正派於螺溪. 散眞風於象

扇. 某等仰高彌甚. 向若茫然. 玉凡橫經. 恨不

與當時之聽衆尼壇下拜. □濫稱今日之孫

謀. 庶憑明信之熏. 幾□慈憐之鑒. 伏願無

生智焰永聯從上之光. 常住妙華益粲後來

之秀. 盡空未學. 同趣圓乘. 謹疏(昔□峰未更爲禪刹. 大洪天

台敎觀. 淸□大法眼禪師亦稟敎于中. 時寶雲通公蓋

嘗預講. 其四明慈雲皆爲聽衆. 其說見于□峰古碣.

所謂玉凡峰者今阿育王山是也)

四明法師稟學寶雲尊者

吾祖法智興起大敎. 始者二十歲參學寶雲

法師. 登門方三日. 座元謂之曰. 法界自有次

下	欄

第. 若當尋之. 師曰. 何謂法界. 座曰. 大總相

法門圓融無□者是也. 師曰. 旣圓融無□. 何

有次第. 座無對. 居一月. 自講心經. 人皆駭

聽. 及二年. 厥父偶夢. 師□于通公之前. 通

執甁水注其口. 自是一家敎觀頓然超悟. 因

代通講授. 僅數載. □通之滅. 又自夢. 穿通之

首. □于左臂而行. 自謂. 二夢初表受習流

通. 次表操持種智. 自後遷住乾符. 四載方赴

南湖之請也

慈雲懺主稟學寶雲住持

慈雲法師台之寧海人也. 脫素于東掖山. □

爲僧. 卽入國淸. 普賢像前燼指. 誓學天台聖

敎. 徐負□□于寶雲. 道中忽夢. 一僧自言. 吾

是文殊和尙. 及至神通之足. 偶自省. 所夢

之僧卽師也. 因爾服膺受道. 値通歸寂. 乃

返天台. 淳化改元師年二十八. 衆請住寶雲

凡十二載. 講四大部經. 咸平五年復還東山.

晩遷天竺. 大闡法化. 樓遁終焉. 師居寶雲. 靈

跡有四

一師於寶雲講經次. 一旦忽有施氏胎驢. □

伏座下. 講罷而去. 自爾而至者凡四十日.

産而乃已. 驢果有人之意. 而能聽法. 不亦

異乎哉

二師在寶雲. 嘗建淨土會. 著書曰誓生西方

記. 作念佛三昧詩. 其□曰. 念佛三昧踐聖

之妙道凡揭□于法流者. 何莫由斯矣. 昔

遠公化尋陽群賢. 皆爲念佛三昧詩. 遠爲

序. 皇宋丙申. 遵式會四明高尙之賓百餘

人. 春冬二仲一日一夜. 葛寶雲講堂. 想

經數:一九三七

經名:四明尊者敎行錄卷第七

頁數:九三三

上	欄

無量覺行. 漢魏經[&FFFF]#寅. 旣廢適台之東山.

惜無述焉. 乃擬晉賢作詩. 寄題于石. 垂於

後世也

三師住寶雲. 自幸得觀音幽贊. 命匠造○檀大

悲像. 像成工有誤折手執楊枝. 師驚且恐.

卽自接之. 不施膠漆而泯合如故. 卽撰一

十四願文. 其略曰. 巳亥咸平二年四月. 四

明沙門遵式刻像. 懼晦于後世. 手題記云.

比淨月刻相貌. 章淨修等須像財物. 像成

立于大法堂. 召僧百人. 奉行經法而證之

四咸平三年. 四明大旱. 郡人資以祈雨法. 師

用請觀音三昧冥約. 三日不雨. 當自焚. 如

期果大□. 郡守蘇爲異而敬之. 卽題石爲

記

明智法師寶雲住持

晁說之作師行業記曰. 明智中立師明之□

人也. 元祐間住延慶. 一日辭去. 雖大守亦

不得而留也. 且曰. 徒余六十歲再來. 自是居

隱學山. 衆方從之. 會缺僧職. 復不能捨. 太守

躬請出住寶雲. 實其祖師通公道場. 時寶雲

頹[&FFFF]#無一全椽. 師復新之. 咸曰. 師前曰隆

其三世祖之居. 今又興其四世祖之室. 孰謂

像法末哉. 先是伽藍神腹中得願文一○曰.

後更百年有肉身菩薩. 重興此地. 師復退去.

築菴白雲山. 凡四年. 亦無一日不講. 大守

又命住延慶. 不得辭. 時年六十歲. 果符前言

矣(草菴敎苑餘事載. 明智住寶雲. 經于八年)

史太師請瑩講師住寶雲疏

右伏以. 昔寶雲有大弟子. 如渥□出[&FFFF]#馬駒.

中	欄

自天台熏正見知. 若□蘭脫衆蕭艾. 當後世

寂寥之際. 知阿師付授之難. 共惟. 新命寶雲

瑩公講師旣以心傳. 不爲塵累. 遍歷雨華之

肆. 親出肆金之爐. 鶴髮霜眉. 受道人卒歲

之託. 晨香夕火致居士華封之誠. 衆所歸依.

公無退轉. 謹疏

寶雲院利益長生庫記

祖師自□林來首訪螺溪. 盡得天台之道. 復

欲杭海. 太守錢公固留之. 使者顧公亦舍其

室. 爲師傳道授業之所. 故法智慈雲二大士

從是出焉. 今寶雲之居邦人目爲通師翁道

場是也. 其間廢興相襲. 不得而詳. 住持瑩公

坐席未溫. 首□巾盂以□於衆. 得錢一百萬.

內外道俗又得錢百萬. 太師魏國史公捐國

夫人簪珥. 以施之. 合爲利益長生庫. 以備

歲時土木鐘鼓無窮之須. 後五年建大講堂.

半取其羸以助工役. 實其志也. 瑩公性淳直.

而御衆以寬. 寶雲初歸. 有侈心者. 輒起重

輕之議. 至有僧吏恃權以橈之權虎而寇. 傍

人爲震栗. 而瑩自若也. 太師魏公實知之. 至

是則人皆悅服. 余聞先佛捐軀以心道. 無一

芥子許地空無佛身. 至空劫積塵之初. 所謂

草樹巖崖成道利生之所率先成就. 此豈智

術所能致哉. 成寶雲盧焰之餘才一甲子則

氣象復還舊觀. 此瑩之心與昔人願□俱馳

而不忘也. 後世因循苟且之事. 瑩恥而不爲.

如石之堅. 如地之載. 其所植立如此故. 余

不得不書. 瑩嗣東堂元慧師. 瑩公名宗瑩云.

紹熙三年七月旦日橘洲老衲寶曇記

下	欄

建法堂慶筵致語	同前

右伏以. 梵宮成列. 無越寶雲之故家. 邦人

至今知有□林之古佛. 實斯文之冀北震大

聲於斗南. 自劫陸之後. 而樹王先成. 歷國

朝以來. 而人物尤盛. 譬諸琵琶琴瑟必資妙

指乃發至音. 於草木叢林. 雖曰無情. 亦知

所嚮. 侈一堂之壯觀. 閱數世之宏規. ?□□

飛. 欲上于於雲漢. 迦陵淸徹. 將遍滿於人

□. 恭惟. 寶雲堂上大法師塵外孤□林間老

□. 接龍象之步武. 繼鐘梵於晨昏. 輪奐一

新□嗟兩辦朱明在候. 方鼓吹於薰風. 緇白

臨筵. 共徘徊於華雨檀. 越某人高情落落和

氣融融. 肯同蓮社之淸游. 是亦靈山之勝友.

某等獲觀殊勝. 辱在伶倫. 不揆蕪才. 輒陳

口號

又見南風入舜弦. 幾多龍象正差肩. 一堂絶

出雲□上. 萬口齊稱古佛先. 坐穩猊床如大

定. 手擇塵尾極重玄. □山□水人長在. 總是

吾廬不計年

法雨堂題名

紹?辛亥歲. 住山瑩講師建大法堂. 廣□宏

曠殆甲諸方. 是時竹院禪師曇公謁是院. 因

請立名. 師應聲曰. 院額寶雲. 雲能致雨. 雨

能潤物. 玆院乃台宗中興發源處. 佛祖雨法

雨沃群生非一日. 當以法雨爲堂之名. 宜矣.

宗曉深愛此名因依. 而出門未暇揭是榜. 恐

久而□沒. 特表而出之. 經不云乎. 慈意妙大

雲澍甘露法雨. 又曰. 無上法雨雨汝身田. 又

曰. 能雨無上甘露法雨. 法雨之名遍出諸大

經數:一九三八

經名:天台傳佛心印記

頁數:九三四

上	欄

乘經. 今吾祖通公大法師負高明之識. 來自

三韓. 得淨光法道. 殆於此地洪通. 四明天

竺二尊者蟠英蓄秀. 能荷傳斯宗. □今垂二

百載. 其道未艾. 此非雨法雨沃群生乎. 昔

楊無爲嘗贊宗門陳尊宿曰. 叢林處處蒙霑

潤. 莫測風雷起老龍. 今於寶雲通公亦云也

寶雲振祖集

天台傳佛心印記

元傳天台宗敎興敎大師

虎谿沙門  懷則  述

只一具字. 彌顯今宗以性具善. 他師亦知具

惡緣了. 他皆莫測. 是知今家或具之功. 功

在性惡. 若無性惡必須破九界修惡顯佛界

性善. 是爲緣理斷九. 非今所論. 故止觀所明

十乘妙觀. 觀於陰第十境三障四魔. 一一皆

成圓妙三諦. 此乃發心立行之體格. 豈有圓

頓更過於此. 初心修觀必先內心. 故於三科

揀□界入. 復於五陰又除前四. 的取識陰爲

所觀境. 如去丈就尺去尺就寸. 是爲總無明

心. 若就總明別卽第六識. 如伐樹得根. 灸

病得穴. 千枝百病自然消□. 若不入者然後

歷餘一心例餘陰入. 乃至九境待疑方觀. 不

發不觀莫不咸爾. 方顯九界三道修惡. 當體

卽是性惡法門. 性惡融通無法不趣. 任運攝

得佛界性善. 修惡旣卽性惡修惡無所破. 性

中	欄

惡無所顯. 是爲全惡. 是惡卽義方成. 是則今

家明卽永異諸師. 以非二物相合亦非背面

相□. 直須當體全是方名爲卽. 何須斷除煩

惱生死. 方顯佛界菩提涅槃耶. 又應須了此

性善惡. 在諸大乘立名不同. 廣略有異. 立

名不同者. 華嚴云. 能隨染淨緣. 遂分十法界.

迷則十界俱染. 悟則十界俱淨. 十法界離合

讀之三因具足. 三字合呼法界. 爲惡正因. 佛

界爲善正因. 十字獨呼法界. 合呼卽了因. 十

法合呼界字. 獨呼卽緣因. 法華云. 諸法實

相不出權實. 諸法是同體權中善惡緣了. 實

相是同體實中善惡正因. 九界十如卽惡緣

因. 佛界十如卽善緣因. 三轉讀之了正不缺.

涅槃經中. 闡提善人二人俱有性善性惡. 名

爲善惡緣因. 三因旣妙言緣必具了正言了

必具正. 緣言正必具緣. 了一必具三. 三卽是

一. 母得守語害圓誣罔聖意. 若爾九界三因

性. 染了因性惡緣因. 染惡不二是惡正因. 豈

唯局修. 佛界三因性善緣. 因性淨了因. 善淨

不二卽善正因. 此性善惡亦名性淨性穢. 或

名理明理暗. 或名常無常雙寂之體. 如請觀

音. 或單名毒害. 毒害卽性惡. 皆一體之異名

也. 隨機利鈍廣略有異者. 略則十界廣則三

千. 故知善惡不出十界. 十界性融互具成百

界. 界十如則成千如. 假名一千. 五陰一千

國土一千. 如此三千現前一念修惡之心. 本

來具足非造作而成. 非相生而然. 非相含而

然. 一念不在前. 三千不在後. 一念不少三千

不多. 須知情可破法不可破. 執法成病亦須

下	欄

破. 是則善惡淨穢是法門理體. 體本明淨不

斷纖女. 是則斷證迷悟. 但約染淨而論. 往

人無擇法眼. 情理不分藥病不辨. □聞空中

名遮一相不立. 便作斷滅而解假觀名. 照三

千宛然. 定謂三千立法. 若三諦俱遮. 又如

何立法耶. 迷情須破. 故用卽空卽假卽中. 達

此一念修惡之心. 卽是三千妙境. 修惡旣卽

性惡. 是理具三千. 而此修惡便是妙事三千.

但觀理具俱破俱立俱是法界. 自然攝得事

用三千. 三千皆實相相宛然. 事理本融非頭

數法. 不屬所破寧非所顯. 故曰諸佛不斷性

惡. 闡提不斷性善. 點此一意衆滯自消. 問

曰闡提與佛斷何等善惡. 答闡提斷修善盡

修惡滿足. 諸佛斷修惡盡修善滿足. 問修善

修惡旣是妙事. 乃屬所顯何名所破. 答修善

惡卽性善惡. 無修善惡可論. 斯是斷義故. 諸

佛斷修惡盡. 闡提斷修善盡. 修善惡旣卽性

善惡. 修善惡何嘗斷. 斯不斷義. 斷與不斷

妙在其中. 問闡提不斷性善修善得起. 諸佛

不斷性惡還起修惡否. 答闡提不達性善爲

善所染. 故修善得起. 廣治諸惡. 諸佛能達於

惡. 故於惡自在惡不復起. 廣用諸惡化度衆

生. 妙用無染名惡法門. 雖無染□之相. 而

有性具之相. 博地但理名字. 初聞觀行 未顯.

驗體仍迷. 六根似發. 初住分見妙覺果成. 究

竟明顯是則理須親證. 其相方彰. 如?以相

隱解衣方見事可比知. 如孫劉相顯瞭然在

目. 又如全波爲濕全濕爲波. 波相易識濕性

難彰. 如此事理宛有三用. 只一事理三千卽

經數:一九三八

經名:天台傳佛心印記

頁數:九三五

上	欄

空性. 了因卽假性. 緣因卽中性. 正因三諦

若不性具卽義何由可成. 非但三千卽三諦

亦乃三諦卽三千. 故云中諦者. 統一切法. 眞

諦者泯一切法. 俗諦者立一切法. 三千卽中.

以中爲主. 卽一而三. 名爲本有所觀妙境. 以

空假卽中三皆屬性中. 卽空假還歸二修. 三

千卽空以空爲主. 名全性起修. 是爲因中能

觀妙觀. 以假中皆空三皆屬觀空. 卽假中還

歸用. 境三千卽假以假爲主. 名爲果上解脫

大用. 以中空卽假三皆屬用. 假卽中空還歸

境觀. 只一三法. 各對二明. 論乎三境. 三觀三

用不卽不離. 不縱不橫卽遮卽照. 二義同時

玄妙深絶. 如三點伊. 一不相混. 三不相離. 名

大涅槃. 今就以觀論乎三觀. 所觀卽是三諦.

言三觀者. 以卽空故破染破情. 一相不立. 顯

此三千同一性故. 一切卽一方能同居. 一念

派之彌合故. 如衆珠咸趣一珠. 畢竟淸淨非

斷無空. 以卽假故互具互攝. 諸相宛然顯此

三千. 不失自體一卽一切. 雖復同居一念卽

之彌分故. 如一珠影入衆珠. 不可思議非賴

緣假. 以卽中故顯此三千. 非一非一切. 非分

非合. 雙遮二邊. 無有二相雙照二諦. 空假

宛然. 豈同但中. 不具諸法一空一切空. 三觀

皆空總空觀. 一假一切假. 三觀皆假總假觀.

一中一切中三觀皆中總中觀. 是則終日破

相諸法皆成. 終日立法纖塵必盡. 終日絶待

二邊熾然. 是爲卽破卽立. 卽立卽破. 非破

非立而破而立. 亦名卽遮卽照. 卽照卽遮. 非

遮非照而遮而照. 說雖次第行在一時. 若爾

中	欄

無理不立無情不破. 豈與斷無之空賴緣之

假. 出二邊中同日而語耶. 故曰. 唯佛與佛乃

能究盡. 稻麻二乘□沙菩薩. □不能知斯義

少分. 如此三千通依諸部的在法華. 蓋由昔

經. 一有兼帶之過. 二有隔偏之失. 今經非但

純一無雜. 復能開粗卽妙. 題稱妙法. 良在玆

焉. 是知用此絶待妙法爲觀體者. 方譬日光

不與暗共. 此乃終窮究竟極說. 是爲佛祖正

傳心印. 佛以是傳之於迦葉. 迦葉以是傳之

於阿難. 乃至二十四代傳之於師子比丘. 師

子遇難不得其傳焉. 是爲金口祖承. 皆見而

知之者出付法傳. 或有前加六佛後添四祖.

說偈付法. 拈華微笑唱爲敎外別傳經論無

憑. 人皆不許. □漢明夜夢佛法流東至北齊

之間. 有慧文師. 因探釋論悟一心三智. 橫

宗龍樹推而上之. 卽二十四祖中第十三師.

文師則聞而知之. 以此授之南嶽. 南嶽克證

法華三昧獲六根淸淨. 傳之於天台. 天台靈

嶽親承大蘇. 妙悟持因靜. 發證不由他故. 用

法華妙旨. 結成三千絶待妙觀. 傳之於章安.

章安結集法藏傳之於二威. 威傳左溪. 左溪

傳之於[&FFFF]#溪. [&FFFF]#溪廣作傳記輔翼大義. 昭如

日星. 復推而下之. 皆見而知之者. 一家敎觀

光被四海. 始則安史作難中因會昌廢除. 後

因五代兵火敎藏滅絶. 幾至不傳. 螺溪訪失.

舊聞綱羅天下. 錢王遣使高麗日本. 敎觀復

還無行江浙. 傳至於四明. [&FFFF]#溪未記者記之.

四三昧難行者悉行之. 中興此道. 如大明在

天不可掩也. 此亦聞而知之者. 故翰林梁敬

下	欄

之. 謂之抗折百家超過諸說. 員外柳子厚謂

之去聖逾遠. 異端□起. 唯天台大師爲得其

說. 二賢者豈虛美而諂附之耶. 諸宗旣不知

性具惡法. 若論九界唯云性起. 縱有說云圓

家以性具爲宗者. 只知性具善也. 善知性具

惡故. 雖云煩惱卽菩提. 生死卽涅槃. 鼠□

鳥空有言無旨. 必須□九界修惡. 證佛界性

善. 以至直指人心見性成佛. 卽心是佛等. 乃

指眞心成佛. 非指妄心. 故有人云. 卽心是

佛. 眞心耶. 妄心耶. 答眞心也. 又有人云. 修

證卽不無. 染汚卽不得. 此乃獨標淸淨法身.

以爲敎外別傳之宗. 揀云報化非眞佛. 亦非

說法者. 然大功大用非無報化. 若解通報化

卽滯染汚. 緣非護念不能頓見法身. 是皆不

出但中之義. 尙未能知佛界. 但中性具三身

豈能知九界三身耶. 以善惡言之偏屬性善.

十界言之偏屬佛界. 眞妄言之偏屬於眞. 九

識言之偏屬眞常淨識. 四敎言之偏屬別敎.

陰等十境言之屬菩薩境. 未離三障四 魔. 何

名圓頓心印. 故知諸師言卽指眞卽眞. 非指

妄卽眞. 是則合云菩提卽菩提. 涅槃卽涅槃

也. 旣非卽陰而示. 又無修發之相. 偏指佛

界眞心一破一立. 若非別敎緣理斷九推與

何耶. 又復不了性惡卽佛性異名. 煩惱心生

死色. 皆無佛性. 煩惱心無佛性. 故相宗謂

定性二乘. 極惡闡提不成佛. 生死色無佛性

故. 彼性宗謂牆壁瓦礫不成佛. 須破九界煩

惱生死修惡. 顯佛界性善佛性故. 但知果地

融通. 不了因心本具. 若爾非但無情無性有

經數:一九三九

經名:敎觀納宗

頁數:九三六

上	欄

情亦無. 何者須約眞如心說唯心. 則成遮那

有佛性眞常色. 說唯色則成寂光有佛性. 何

關有情煩惱心無情生死色耶. 具如金□中

說. 問有人云. 南嶽天台令依三諦之理修三

止三觀. 敎義雖是圓妙. 然其趣入門戶次第.

亦只是高僧所修四禪八定. 諸禪行相唯達

磨所傳頓同佛體. 今此所明何相反耶. 答良

由他人見今家. 立第六識爲所觀陰境. 乃謂

權敎所詮. 觀第九識方同佛體. 如斯指斥謬

之甚矣. 前雖已辨今更評之. 若論境者唯尙

近要. 卽以第六識心. 以爲所觀之境. 知妙

三識未嘗暫離一見一思. 雖唯一識未嘗不

以三識爲觀. 未嘗以三識爲境. 若直以此

心緣於佛界實相理者. 如用□絲懸山徒增

分別絶念無由. 何者. 此第六識旣是見思熏

起. 能 起□厭分別作善惡因. 卽是修惡體. 此

修惡卽是性惡. 是爲能觀觀法. 復是所顯法

門. 故[&FFFF]#溪云. 忽都未聞性惡之名. 安能信

有性德之行. 以由修惡卽性惡故. 三觀十乘

無惑可破無理可顯. 方名無作妙行. 乃至果

上普現色身. 垂形九界遊戱六道. 全性國起

得名無謀而應. 若也□惡爲善斷惡證善. 因

中行成有作果上. 作意神通何異外道. 如此

稱爲頓同佛體. 乃認魚目作明珠. 指山□爲

鸞鳳. 雖三尺童子亦知其謬. 若以性惡對乎

性善. 約十界次第迭論者. 六界爲惡二乘爲

善. 八界爲惡菩薩爲善. 九界爲惡佛界爲善.

此之九一乃是惡之際善之極. 故今所辯蓋

就極論圓人性具善惡. 故如君子不器. 善惡

中	欄

俱能體用不二. 別人不具性惡. 故如淳善人

不能造惡. 爲無明所牽方能造惡也. 釋論云.

□欲卽是道. 癡□亦復然. 如是三法中具一

切佛法. □欲癡□修惡也. 具一切佛法卽性

惡也. 又經曰. 迪指散華低頭合掌皆成道.

迪指等修善也. 皆成佛道者卽性善也. 夫如

是莫不咸使法界有情. 復此本有自性而已

矣. 故得山林之下草澤之士. 精究佛乘弘宣

聖化. 或於師門耳提面命見而知之. 或於經

疏硏幾索隱聞而知之. 見聞之間兩心相照.

玄領默契名之爲傳. 我心本具不從他得名

爲不傳. 心雖本具點示方知是爲傳. 此不傳

之妙如印卽心是名心印. 知此者名妙解. 行

此者名妙行. 證此者名妙果. 如此則能事畢

矣. 如上所論具在自行未涉化他. 何者迦葉

於譬說中一聞卽悟不假修持. 具領五時施

化故. 曰說法據此故施開自在. 遂蒙如來述

成授記. 故知迦葉傳此心印的在法華. 聞譬

者妙解也. 悟入者妙果也. 故曰. 今法王大寶

自然而至. 迦葉旣爾餘可例然. 金口旣然今

師亦爾. 北齊一披其文朗然大悟. 南嶽九旬

乃證. 天台二七方克. 故知從聞而思. 思修而

證. 根性不同證有遲速. 若論化他名爲付託.

亦日囑累. 仍有通別. 通該四衆. 別在迦葉. 如

勸持讀誦囑累流通. 乃至餘深法中示敎利

喜. 聲聞則具有八千. 菩薩則無量無數. 別

則唯在迦葉. 付囑不局一處. 故涅趣中雖不

在會. 欲令四衆咸知敬信有在. 乃曰我今所

有無上正法. 以付摩訶迦葉. 又付法傳云. 化

下	欄

緣將畢垂當滅度. 告大弟子摩訶迦葉. 如我

今者將般涅槃. 以此深法用囑累汝. 汝當於

後敬順我意. 廣宣流布無令斷絶. 若爾經必

有文不盡度耳. 所以獨付迦葉者有三意故.

一者如來緣謝迦葉緣興. 二者迦葉苦行能

令佛法久住. 三者附於小果化導易行. 例如

淨明德佛付囑一切衆生喜見菩薩. 廣令流

布是也. 蓋由緣不在彼. 是以付託於斯豈傳

佛心印. 獨在迦葉餘皆不了耶. 世人昧此欺

罔聖賢妄生戱論. 未能知此自行化他的傳

之旨也. 嗚呼. 是爲一家古今絶唱佛祖正傳.

但白雪陽春唱高和寡耳. 則幸逢嘉運不辭

鄙陋. 輒憑紙墨以廣見聞. 效法華若田若里.

涅槃若樹若石. 或生謗毁. 庶幾强毒如獸渡

河. 豈敢顧於陸尾者也

天台傳佛心印記終

1敎觀納宗(原名一代時敎權實綱要圖. 長幅難看. 今添四敎各十乘觀. 改作書冊題名)

北天目□益沙門智旭重述

佛祖之要敎觀而已矣. 觀非敎不正. 敎非觀

不傳. 有敎無觀則罔. 有觀無敎則殆. 然統論

時敎. 大綱有八. 依敎設觀. 數亦略同. 八敎

者. 一頓二漸三□密四不定. 名爲化儀四敎.

如世藥方. 五三藏六通七別八圓. 名爲化法

四敎. 如世藥味. 當知頓等所用. 總不出藏等

四味. 藏以析空爲觀. 通以體空爲觀. 別以次

第爲觀. 圓以一心爲觀. 四觀各用十法成乘

經數:一九三九

經名:敎觀綱宗

頁數:九三七

上	欄

能運行人至涅槃地. 藏通二種敎觀. 運至眞

諦涅槃. 別圓二種敎觀. 運至中諦大般涅槃

藏通別三. 皆名爲權. 唯圓敎觀乃名眞實. 就

圓觀中復有三類. 一頓二漸三不定也. 爲實

施樹. 則權含于實. 開權顯實. 則實融于權. 良

由衆生根性不一. 致使如來巧說不同. 且約

一代略判五時. 一華嚴時. 正說圓敎兼說別

敎. 約化儀名頓. 二阿含時. 但說三藏敎. 約化

儀名漸初. 三方等時. 對三藏敎半字生滅門.

說通別圓敎滿字不生不滅門. 約化儀名漸

中. 四般若時. 帶通別二權理. 正說圓敎實理.

約化儀名漸後. 五法畢涅槃時. 法華開三藏

通別之權. 唯顯圓敎之實. 深明如來設敎之

始終. 具發如來本跡之廣遠. 約化儀名會漸

歸頓. 亦名非頓非漸. 涅槃重爲未入實者. 廣

談常住. 又爲末世根鈍. 重扶三權. 是以追

中	欄

說四敎. 追泯四敎. 約化儀亦名非頓非漸. 而

□密不定二種化儀. 遍於前之四時. 唯法華

是顯露. 故非□密. 是決定. 故非不定. 然此五

時. 有別有通. 故須以別定通攝通入別. 方

使敎觀咸悉不濫. 今先示五時八敎圖. 次申

通別五時論

通別五時論(最宜先知)

法華玄義云. 夫五味半滿論別. 別有齊限. 論

通通於初後. 章安尊者云. 人言. 第二時. 十二

年中說三乘別敎. 若爾過十二年. 有宜聞四

諦十二因緣六度. 豈可不說. 若說則三乘不

止在十二年中. 若不說則一段在後宜聞者.

佛豈可不化也. 定無此理. 經言. 爲聲聞說四

諦. 乃至說六度. 不止十二年. 蓋一代中. 隨宜

聞者卽說耳. 如四阿含五部律. 是爲聲聞說.

乃訖於聖滅. 卽是其事. 何得言小乘悉十二

年中也. 人言. 第三時. 三十年中說空宗般若

維摩思益. 依何經文知三十年也. 大智度論

云. 須菩提. 於法華中. 聞說擧手低頭皆得作

佛. 是以今問退義. 若爾. 大品與法華. 前後何

定也

論曰. 智者章安. 明文若此. 今人絶不寓目. 尙

自訛傳阿含十二方等八之妄說. 爲害甚大.

故先申通論. 次申別論. 先明通五時者. 自

有一類大機. 卽於此土. 見華藏界舍那身土

常住不滅. 則華嚴通後際也. 只今華嚴入法

界品. 亦斷不在三七日中. 復有一類小機. 始

從鹿苑終至鶴林. 唯聞阿含毘尼對法. 則三

藏通於前後明矣. 章安如此破斥. 癡人何尙

下	欄

執迷. 復有一類小機. 宜聞迪斥褒歎而生恥

慕. 佛卽爲說方等法門. 豈得局在十二年後

僅八年中. 且如方等陀羅尼經. 說在法華經

後. 則方等亦通前後明矣. 復有三乘須歷色

心等世出世法. 一一會歸摩訶衍道. 佛卽爲

說般若. 若云. 從初得道乃至泥洹. 於其中間

常說般若. 則般若亦通前後明矣. 復有根熟

衆生. 佛卽爲其開權顯實. 開跡顯本. 決無

留待四十年後之理. 但佛以神力. 令根未熟

者不聞. 故智者大師云. 法華約顯露邊. 不

見在前. □密邊論. 理無障□. 且如經云. 我

昔從佛聞如是法. 見諸菩薩授記作佛. 如是

法者. 豈非妙法. 又梵綱經云. 吾今來此世界

八千返. 坐金剛華光王座等. 豈非亦是開跡

顯本耶. 復有衆生. 應見涅槃而得度者. 佛卽

示入涅槃. 故曰. 八相之中. 各具八相不可

思議. 具大般涅槃經. 追□阿□世王懺悔等

緣. □非一日一夜中事也

次明別五時者. 乃約一類最鈍聲聞. 具經五

番陶鑄. 方得入實. 所謂初於華嚴不見不聞.

全生如乳(華嚴前八會中. 永無聲聞. 故云不見不聞. 至第九會入法界品.

在祇園中. 方有聲聞. 爾時已證聖果. 尙於菩薩境界. 如啞如聾. 驗知. 爾

前縱聞華嚴. 亦決無益. 然舍利弗等. 由聞藏敎. 方證聖果. 方預入法界

會. 則知. 入法界品. 斷不說在阿含前矣. 人胡略不思察. 妄謂華嚴局在三

七日內耶)次於

阿含. 聞因緣生滅法. 轉凡成聖. 如轉乳成酪

(酪卽熟乳漿也)次聞方等. 迪偏斥小歡大褒圓. 遂乃恥

小慕大. 自悲敗種. 雖復具聞四敎. 然但密得

通益. 如轉酪成生□. 次聞般若. 會一切法皆

摩訶衍. 轉敎菩薩. 領知一切佛法寶藏. 雖帶

通別. 正明圓敎. 然但密得別益. 如轉生□成

經數:一九三九

經名:敎觀綱宗

頁數:九三八

上	欄

熟□. 次聞法華. 開權顯實. 方得圓敎實益. 如

轉熟□而成醍□. 然只此別五時法. 亦不拘

定年月日時. 但隨所應聞. 卽便得聞. 如來說

法. 神力自在. 一音異解. 豈容思議. 又有根稍

利者. 不必具歷五味. 或但經四番三番二番

陶鑄. 便得入實. 若於阿含方等般若. 隨一悟

入者. 卽是□密不定二種化儀所攝. 復有衆

生. 未堪聞法華者. 或自甘退席. 或移置他方.

此則更待涅槃□拾. 或待滅後餘佛. 事非一

槪. 熟玩法華玄義文句. 群疑自釋

化儀四敎說

頓有二義. 一頓敎部. 謂初成道爲大根人之

所頓說. 唯局華嚴(凡一代中. 直說界外大法. 不與隨乘共者. 如梵綱圓

覺等經. □宜收入此部. 是謂以別定通. 攝通入別也)二頓敎相. 謂初發

心時便成正覺. 及性修不二生佛體同等義. 則方等般

若諸經. 悉皆有之

漸亦二義. 一漸敎部. 謂惟局阿含爲漸初

(凡一代中. 所說生滅四諦十二緣生事六度等. 三乘權法□宜收入此部)方等

爲漸中(凡一代中. 所說迪偏斥小歎大褒圓等經. 及餘四時所不攝者. □宜

□宜攝入此部. 如增上緣名義寬故)般若爲漸

後(凡一代中. 所說若共不共諸般若敎. □宜攝入此部)二漸敎相. 謂歷劫修

行斷惑證位次第. 則華嚴亦復有之. 法華會

漸歸頓. 不同華嚴初說. 故非頓. 不同阿含方

等般若隔歷未融. 故非漸. 然仍雙照頓漸兩

相

□密亦有二義. 一□密敎. 謂於前四時中. 或

爲彼人說頓. 爲此人說漸等. 彼此互不相知.

各自得益(法華正直捨方便. 但說無上道. 故非□蜜)二□密□. 謂一

切陀羅尼章句. 卽五時敎中. 皆悉有之

中	欄

不定亦有二義. 一不定敎. 謂於前四時中. 或

爲彼人說頓. 爲此人說漸. 彼此互知. 各別得

益. 卽是宜聞頓者聞頓. 宜聞漸者聞漸也

(法華決定說大乘. 故非不定敎相)二不定益. 謂前四時中或聞頓

敎得漸益. 或聞漸敎得頓益. 卽是以頓助漸.

以漸助頓也(隨聞法華一句一偈. 皆得受記作佛. 故非不定益也)頓敎部. 止

用圓別二種化法. 漸敎部. 具用四種化法. 顯

露不定. 旣遍四時. 亦還用四種化法. □密不

定. 亦遍四時. 亦還用四種化法. 頓敎相. 局

惟在圓. 通則前之三敎. 亦自各有頓義. 如善

來得阿羅漢等. 漸敎相. 局在藏通別三. 通則

圓敎亦有漸義. 如觀行相似分證究竟等. □

密敎. 互不相知. 故無可傳. □密□. 約四悉

檀. 故有可傳. 不定敎. 不定益. □入前四時

中. 故無別部可指約化儀敎復立三觀. 謂

頓觀漸觀不定觀. 蓋□密敎. 旣不可傳. 故不

可約之立觀. 設欲立觀. 亦止是頓漸不定三

法皆□密耳. 今此三觀. 名與敎同. 旨乃大

異. 何以言之. 頓敎指華嚴經. 義則兼別. 頓

觀唯約圓人. 初心便觀諸法實相. 如摩訶止

觀所明是也. 漸敎指阿含方等般若. 義兼四

敎. 復未開顯. 漸觀亦唯約圓人. 解雖已圓. 行

須次第. 如釋禪波羅蜜法門所明是也. 不定

敎. 指前四時. 亦兼四敎. 仍未會合. 不定觀.

亦唯約圓人. 解已先圓. 隨於何行. 或超或次.

皆得悟入. 如六妙門所明是也(此本在高麗國. 神州失傳)問

但說圓頓止觀卽足. 何意復說漸及不定. 答

根性各別. 若但說頓. 收機不盡. 問旣稱漸及

不定. 何故惟約圓人. 答圓人受法. 無法不圓.

下	欄

又未開圓解. 不應輒論修證. 縱令修證. 未[&FFFF]#

日劫相倍

化法四敎說

法尙無一. 云何有四. 乃如來利他妙智. 因衆

生病而設藥也. 是思病重. 爲說三藏敎. 見思

病輕. 爲說通敎. 無明病重. 爲說別敎. 無明病

輕. 爲說圓敎

三藏敎. 四阿含爲經藏. 毘尼爲律藏. 阿毘曇

爲論藏. 此敎詮生滅四諦(苦則生異滅三相遷移. 集則貪瞋癡等分四心流

動. 道則對治易奪. 滅則滅有還無)亦詮思議生滅十二因緣(無明緣行行緣

識. 識緣名色. 名色緣六入. 六入緣觸. 觸緣受. 受緣愛. 愛緣取. 取緣

有. 有緣生. 生緣老死憂悲苦惱. 無明滅則行滅. 行滅則識滅.

識滅則名色滅. 名色滅則六入滅. 六入滅則觸滅. 觸滅則受滅. 受滅則愛滅. 愛

滅則取滅. 取滅則有滅. 有滅則生滅. 生滅則老死憂悲苦惱滅)亦詮事六度

行(布施持戒忍辱精進禪定智慧)亦詮實有二諦(除入界等實法爲俗. 實有滅乃

爲眞)開示界內鈍根衆生. 令修析空觀(觀於地水火風空識六界. 無我我所)出

分段生死. 證偏眞涅槃. 正化二乘. 傍化菩薩.

亦得約當敎自論六卽

理卽者. 偏眞也. 諸行無常. 是生滅法. 生滅滅

已. 寂滅爲樂. 因滅會眞. 滅非眞諦. 滅尙非

眞. 肉苦集道. 眞諦在因果事相之外. 故依衍

敎判曰偏眞

名字卽者. 學名字也. 知一切法從因緣生. 不

從時方梵天極微四大等生. 亦非無因緣自

然而生. 知因緣所生法. 皆悉無常無我

觀行卽者. 一五停心. 二別相念. 三總相念. 外

凡資糧位也. 五停心者. 一多貪衆生不淨觀.

二多瞋衆生慈悲觀. 三多散衆生數息觀. 四

愚癡衆生因緣觀. 五多障衆生念佛觀. 以此

經數:一九三九

經名:敎觀綱宗

頁數:九三九

上	欄

五法爲方便. 調停其心. 令堪修念處. 故名停

心也. 別相念者. 一觀身不淨. 二觀受是苦. 三

觀心無常. 四觀法無我. 對治依於五蘊所起

四倒也. 總相念者. 觀身不淨. 受心法亦皆不

淨. 觀受是苦. 心法身亦皆苦. 觀心無常. 法身

受亦皆無常. 觀法無我. 身受心亦皆無我

也

相似卽者. 內凡加行位也. 一煖二頂三忍四

世第一. 得色界有漏善根. 能入見道

分證卽者. 前三果有學位也. 初須陀洹果. 此

云預流. 用八忍八智. 頓斷三界見惑. 初預聖

流. 名見道位. 二斯陀含果. 此云一來. 斷欲界

六品思惑. 餘三品在猶潤一生. 三阿那含果.

此云不還. 斷欲界思惑習. 進斷上八地思. 不

復還來欲界. 此二名修道位

究竟卽者. 三乘無學位也. 一小乘第四阿羅

漢果. 此含三義. 一殺賊二應供三無生. 斷三

界見思具盡. 子縛已斷果縛尙存. 名有餘涅

槃. 若陸身泯智. 名無餘涅槃. 二中乘□支佛

果. 此人根性稍利. 逆順觀察十二因緣. 斷見

思惑. 與羅漢同. 更侵習氣. 故居聲聞上. 三大

乘佛果. 此人根性大利. 從初發心. 緣四諦境.

發四弘誓. 卽名菩薩修行六度. 初阿僧祇劫.

事行雖强. 理觀尙弱. 準望聲聞. 在外凡位. 第

二阿僧祇劫. 諦解漸明. 在煖位. 第三阿僧祇

劫. 諦解轉明. 在頂位. 六度旣滿. 更住百劫. 修

相好因. 在下忍位. 次入補處生兜率天. 乃至

入胎出胎出家. 降魔安坐不動時. 是中忍位.

次一刹那入上忍. 次一刹那入世第一. 發眞

中	欄

無漏三十四心. 頓斷見思. 正習無餘. 坐木菩

提樹下. 以生草爲座. 成劣應身(如釋迦丈六彌勒十六丈等)

受梵王請. 三轉法輪. 度三根性. 緣盡入滅. 與

阿羅漢□支佛. 究竟同證偏眞法性. 無復身

智依正可得

此敎具三乘法. 聲聞觀四諦. 以苦諦爲初門.

最利者三生. 最鈍者六十劫. 得證四果. □支

觀十二因緣. 以集諦爲初門. 最利者四生. 最

鈍者百劫. 不立分果. 出有佛世名緣覺. 出

無佛世名獨覺. 菩薩弘誓六度. 以道諦爲初

門. 伏惑利生. 必經三大阿僧祇劫. 頓悟成佛.

然此三人. 修行證果雖則不同. 而同斷見思.

同出三界. 同證偏眞. 只行三百由句. 入化

城耳. 十法成乘者. 一觀正因緣境. 破邪因緣

無因緣二種顚倒. 二眞正發心. 不要名利. 惟

心涅槃(二乘志出苦輪. 菩薩兼憫一切)三遵修止觀. 謂五停名

止. 四念名觀. 四遍破見愛煩惱. 五識道滅還

滅六度是通. 苦集流轉六蔽是塞. 六調適三

十七品. 入三脫門. 七若根鈍不入. 應修對治

事禪等. 八正助合行. 或有薄益. 須識次位

凡聖不濫. 九安忍內外諸障. 十不於似道而

生法愛. 是爲要意. 利人節節得入. 鈍者具十

法方悟

通敎鈍根通前藏敎. 利根通後別圓. 故名爲

通. 又從當敎得名. 謂三人同以無言說道體

法入空. 故名爲通. 此無別部. 但方等般若中.

有明三乘共行者. 卽屬此敎. 詮無生四諦

(苦無逼迫相. 集無和合相. 道不二相. 滅無生相)亦詮思議不生滅十二因

緣(癡如虛空. 乃至老死如虛空. 無明如幻化不可得故. 乃至老死如幻化不

可得)亦詮理六

下	欄

度行(一一三輪體空)亦詮幻有空二諦(幻有爲俗. 幻有卽空爲眞)亦詮

兩種含中二諦(一者幻有爲俗. 幻有卽空不空共爲眞. 是通含別二諦.

故受別接. 二者幻有爲俗. 幻有卽空不空一切法趣空不空爲眞. 是通

含圓二諦故受圓接)亦詮別入通三

諦(有漏是俗. 無漏是眞. 非有漏非無漏是中)亦詮圓入通三諦(二諦同

前. 點非漏非無漏. 具一切法. 與前中異)開示界內利根衆生. 令修體空

觀(陰界入皆如幻化. 當體不可得)出分段生死.  證眞諦涅槃.

正化菩薩. 傍化二乘. 亦於當敎. 自論六卽

理卽者. 無生也. 諸法不自生. 亦不從他生. 不

共不無因. 是故知無生(此四句推檢. 通別圓三敎. 皆用作下手工夫. 但先

解不但中者. 卽成圓敎初門. 先聞但中理者. 卽成別敎初門. 未聞中道體者

止成通敎法門)解苦無

苦而有眞諦. 苦尙卽眞. 肉集滅道

名字卽者. 幻化也. 知一切法當體全空. 非滅

故空. 生死涅槃. 同於夢境

觀行卽者. 一乾慧地也. 未有理水. 故得此

名. 卽三乘外凡位. 與藏敎五停別相總相念

齊

相似卽者. 二性地也. 相似得法性理水. 伏

見思惑. 卽三乘內凡位. 與藏敎四加行齊

(藏通指眞諦爲法性. 與別圓不同)分證卽者. 從八人地至菩薩

地. 有七位也. 三八人地者. 入無間三昧. 八忍

具足. 智少一分. 四見地者. 八智具足. 頓斷三

界見惑. 發眞無漏. 見眞諦理. 卽三乘見道位.

與藏須陀洹齊. 五薄地者. 三乘斷欲界六品

思惑. 煩惱漸薄. 與藏斯陀含齊. 六離欲地

者. 三乘斷欲界思惑盡. 與藏阿那含齊. 七

已辦地者. 三乘斷三界正使盡. 如燒木成百.

與藏阿羅漢齊. 聲聞乘人止此. 八支佛地者.

中乘根利. 兼侵習氣. 如燒木成陸. 與藏□支

經數:一九三九

經名:敎觀綱宗

頁數:九四○

上	欄

佛齊. 九菩薩地者. 大乘根性. 最勝最利. 斷

盡正使. 與二乘同. 不住涅槃. 扶習潤生. 道

觀雙流. 遊戱神通. 成熟衆生. 淨佛國土. 此與

藏敎菩薩不同. 藏敎爲化二乘. 假說菩[&FFFF]#伏

惑不斷. 正被此敎所破. 豈有毒器堪貯醍

□

究竟卽者. 第十佛地也. 機緣若熟. 以一念相

應慧. 斷餘殘習坐七寶菩提樹下. 以天衣爲

座. 現帶劣勝應身(分段生身故劣如須彌山故勝)爲三乘根性.

轉無生四諦法輪. 緣盡入滅. 正習俱除. 如劫

火所燒百陸俱盡. 與藏敎佛果齊

此敎亦具三乘根性. 同以滅諦爲初門. 然鈍

根二乘. 但見於空不見不空. 仍與三藏同歸

陸斷. 故名通前. 利根三乘. 不但見空. 兼見不

空. 不空卽是中道. 則被別圓來接. 故名通後.

中道. 又分爲二. 一者但中. 唯有理性. 不具諸

法. 見但中者. 接入別敎. 二者圓中. 此理圓

妙. 具一切法. 見圓中者. 接入圓敎. 就此被

接. 又約三位. 一者上根. 八人見地被接. 二者

中根. 薄地離欲地被接. 三者下根. 已辦地支

佛地被接. 就此三位被接. 又各有接位勝進

二義. 若按位接. 或同別十向. 或同圓十信. 若

勝進接. 或登別初地. 或登圓初住. 旣被接已.

實是別圓二敎菩薩. 於當敎中. 仍存第九菩

薩地名. 至機緣熟. 示現成佛. 乃是別地圓住.

來示世聞最高大身. 非由通敎敎道得成佛

也. 通敎尙無實成佛義. 肉藏敎哉. 藏敎佛果.

亦皆別地圓住所現劣應身耳. 十法成乘者.

一明觀境. 六道陰入. 能觀所觀. 皆如幻化. 二

中	欄

明發心. 二乘緣眞自行. 菩薩體幻兼人. 與樂

拔苦. 譬於鏡像. 三安心如空之止觀. 四以幻

化慧破幻化見思. 五雖知苦集流轉六蔽等

皆如幻化. 亦以幻化道滅. 還滅六度等通之.

六以不可得心. 修三十七道品. 七體三藏法

無常苦空. 如幻而治. 八識乾慧等如幻次位.

而不謬濫. 九安忍乾慧位內外諸障. 而入性

地. 十不著性地相似法愛. 而入八人見地證

眞. 利鈍分別. 如前說

別敎謂敎理智斷行位因果. 別前藏通二敎.

別後圓敎. 故名別也(敎則獨被菩薩. 理則隔歷三諦. 智則三智次第. 斷則三

惑前後. 行則五行差別. 位則位不相收. 因則一因□出. 不卽二邊. 果則一果

不融諸位差別)此敎詮無量四諦(若有無量相. 十法界不同故. 集有無量相. 五

住煩惱不同故. 道有無量相. □沙佛法不同故. 滅有無量相. 諸波羅蜜不同故)

亦詮不思議生滅十二因緣(枯末無明爲分段生因根本無明爲變易生因)亦詮不思

議六度十度(於第六般若中. 復開方便願力智四種權智. 共成十度. 一一度中. 攝

一切法. 生一切法. 成一切法. 浩若□沙)亦詮顯中二諦(幻有幻有卽空皆名爲俗.

不有不空爲眞)亦詮圓入別二諦(幻有幻有卽空皆名爲俗. 不有不空一切法趣不有不

空爲眞)亦詮別三諦(開俗爲兩諦對眞爲中. 中理而已)亦詮圓入別三諦(二諦同前.

點眞中道. 具足佛法)開示界外鈍根菩薩. 令修次第三觀(先空次假後中)出分段變

易二種生死. 證中道無住涅槃. 亦於當敎. 自

論六卽

理卽者. 但中也. 眞如法性. 隨緣不變. 在生死

而不染. 證涅槃而非淨. □超二邊. 不卽諸法.

故依圓敎. 判曰但中

名字卽者. 解義也. 仰信眞如法性. 凡不能減.

聖不能增. 但由客塵覆蔽. 而不證得. 須先藉

緣修助發眞修. 方可剋證

下	欄

觀行卽者. 外凡十信位也. 一信心. 二念心. 三

精進心. 四慧心. 五定心. 六不退心. 七□向

心. 八護法心. 九戒心. 十願心. 旣先仰信中

道. 且用生滅因緣觀. 伏三界見思煩惱. 故名

伏忍. 與通乾慧性地齊

相似卽者. 內凡三十心三賢位也. 初十住者.

一發心住. 斷三界見惑. 與通見地齊. 二治地

住. 三修行住. 四生貴住. 五方便具足住. 六正

心住. 七不退住. 斷三界思惑盡. 與通已辦地

齊. 八童眞住. 九法王子住. 十灌頂住. 斷界內

塵沙. 與通佛法齊. 此十住名習種性(硏習空觀)用從

假入空觀見眞諦. 開慧眼成一切智. 行三百

由旬. 證位不退. 次十行者. 一歡喜行. 二饒益

行. 三無瞋恨行四無盡行五離癡亂行. 六善

現行七無著行. 八尊重行. 九善法行. 十眞實

行. 此十行名性種性(分別假性)用從空入假觀. 遍

學四敎四門. 斷界外塵沙. 見俗諦開法眼. 成

道種智. 次十□向者. 一救護衆生離衆生相

□向. 二不壞□向. 三等一切佛□向. 四至一

切處□向. 五無盡功德藏□向. 六隨順平等

善根□向. 七隨緣等觀一切衆生□向. 八眞

如相□向. 九無縛解脫□向. 十法界無量□

向. 此十向名道種性(中道能通)習中觀伏無明. 行

四百由旬. 居方便有餘土. 證行不退

分證卽佛者. 十地聖種性(證入聖地)及等覺性(去佛一等)

也. 初觀喜地. 名見道位. 以中道觀. 見第一義

諦. 開佛眼成一切種智. 行五百由旬. 初入實

報無障□土. 初到寶所. 證念不退. 得無功用

道. 隨可化機緣. 能百界作佛. 八相成道. 利益